Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, desgaitasuna duten pertsonendako postuen erreserba kuota bermatu den Nafarroako Foru Administraziokoak diren edo berak finantzatutako enplegurako prestatzeko lantegietan.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, bermatu al da desgaitasuna duten pertsonendako postuen erreserba-kuota Nafarroako Foru Administraziokoak diren edo berak finantzatutako enplegurako prestatzeko ikastaro eta lantegietan? Erreserba-kuota xehatu ikastaro edo lantegi bakoitzeko.

2.- Bermatu da desgaitasun mota guztietarako eskuragarri egotea? Nola?

3.- Guztietan bermatu da plazen % 50 erreserbatzea desgaitasuna duten emakumeentzat?

Iruñean, 2022ko abenduaren 13an

Foru parlamentaria: Jorge Esparza Garrido